NOTIFICACIÓN A D. ENRIQUE OTERO ABOAL DA RESOLUCIÓN DA TENENCIA DA ALCALDÍA POLA QUE NON SE ACEPTA A SÚA RENUNCIA Á LICENZA DE APERTURA DE LOCAL CON DESTINO AO BAR-CAFETERÍA.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 15/12/2014)

ASUNTO: NOTIFICACIÓN A DON NARCISO ANTONIO RUBEN MOISES MALLOUKI RETAMA DA RESOLUCIÓN DA TENENCIA DE ALCALDÍA DE DATA 03/09/14 POLA QUE NON SE ACEPTA A SÚA RENUNCIA Á LICENZA DE APERTURA DE LOCAL CON DESTINO A BAR-CAFETERÍA NO BAIXO DO INMOBLE SITO NA RÚA BARÓN, Nº 1, EN PONTEVEDRA, E ASEMADE, SE TOMA COÑECEMENTO DO CAMBIO DE TITULARIDADE DA DEVANDITA LICENZA A FAVOR DE DONA ALEX EL BOUSTATI NIOLA. ( EXPEDIENTES Nº: 24645/14 e 27215/14) Intentada a notificación da resolución da Tenencia de Alcaldía de data 30/09/14 a don NARCISO ANTONIO RUBEN MOISES MALLOUKI RETAMA, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio o texto íntegro do devandito acto administrativo: Primeiro.- A Comisión de Goberno en sesión de data 30/03/1998, acordaba concederlle a don Hugo Urones del Río, “licencia de apertura de local para Bar-Cafetería en c/ Barón nº 1”, no Concello de Pontevedra, quedando suxeito tal acto administrativo a unha serie de condicións que se relacionaban. Segundo.- En data 13/06/14, con nº de rexistro 20438/14, don NARCISO ANTONIO RUBEN MOISES MALLOUKI RETAMA, NIF XXXXXXXXX achegaba comunicación de cambio de titularidade de licenza de apertura do local que nos ocupa. Terceiro.- En data 21/07/14, con nº de rexistro 24645/14, don NARCISO ANTONIO RUBEN MOISES MALLOUKI RETAMA, NIF XXXXXXXXX, presentaba escrito no que comunicaba a renuncia á devandita licenza. Cuarto.- En data 18/08/14, con nº de rexistro 27215/14, dona ALEX EL BOUSTATI NIOLA, NIF XXXXXXXXX achegaba comunicación de cambio de titularidade de licenza de apertura do local que nos ocupa no que xuntaba o documento de rescisión do contrato de aluguer para uso distinto do de vivenda asinado xunto co anterior arrendatario, don NARCISO ANTONIO RUBEN MOISES MALLOUKI RETAMA, NIF XXXXXXXXX, en data 30/06/14. Xunto a esta comunicación, a promotora achegaba escrito no que, en calidade de propietaria do inmoble, se personaba como interesada no expediente 24645/14, de renuncia da licenza de apertura efectuada por don NARCISO ANTONIO RUBEN MOISES MALLOUKI RETAMA, NIF XXXXXXXXX, e instaba expresamente o mantemento da vixencia da licenza de apertura do local. Considéranse de aplicación os seguintes fundamentos xurídicos: 1.- A regulación contida na lei 12/2012, de 26 de decembro, de medidas urxentes de liberalización do comercio e de determinados servizos (BOE nº 311, do xoves 27 de decembro de 2012). 2.- As disposicións contidas na vixente Ordenanza municipal para a simplificación administrativa no Concello de Pontevedra, reguladora da tramitación das declaracións responsables para a prestación de servizos, instalacións e apertura de establecementos comerciais, cambios de titularidade e licenzas para obras e instalacións menores por actuación comunicada (BOP nº 219, do mércores 14 de novembro de 2012). 3.- O establecido no artigo 24.3 da Lei 9/2013, de 19 de decembro, do emprendemento e da competitividade económica de Galicia.4.- A regulación contida nos artigos 13 e seguintes do Regulamento de servizos das Corporacións Locais, aprobado por Decreto de 17 de xuño de 1955 [BOE 196, de 15 de xullo]. 5.- A vixente Lei 30/1992, do 26 de novembro, do réxime xurídico das administracións públicas e do procedemento administrativo común, nos seus arts.90 e 91, regula os institutos da desistencia e da renuncia, de xeito que, tal e como se dispón, toda persoa interesada poderá desistir da súa solicitude ou renunciar aos seus dereitos por calquera medio que permita a súa constancia. Segundo o apartado 2 do citado artigo 91, a Administración aceptará de plano a desistencia ou a renuncia e declarará concluso o procedemento salvo que, téndose personado nel terceiros interesados, instasen estes a súa continuación. No presente suposto, constátase que dona ALEX EL BOUSTATI NIOLA, NIF XXXXXXXXX, en calidade de propietaria do local respecto do que figura outorgada a licenza de apertura, personouse no expediente de renuncia á devandita licenza polo antigo titular daquela e, coa acreditación debida do seu interese, solicitou continuar coa vixencia daquel título xurídico habilitante para o desenvolvemento da actividade de bar-cafetería, e manifestou expresamente a súa vontade de transmisión daquela licenza ao seu nome pola rescisión do contrato de aluguer co inquilino e anterior titular. Xa que logo, de conformidade co disposto no citado artigo 91 como na recente Lei 9/2013 (que eliminou toda referencia a calquera intervención do antigo titular), e tendo en consideración o recoñecido carácter obxectivo das licenzas, podería admitirse a súa petición e, en consecuencia, non aceptar a renuncia do antigo titular, o cal suporía deixar sen efecto a licenza existente senón tomar coñecemento da súa transmisión a Kevin Martin Cabistañ Orran como nova titular da autori zación municipal coas responsabilidades que deste feito se deriven.6.- A competencia para a resolución do presente expediente atribúese á Alcaldía de conformidade co disposto no artigo 124 da Lei 7/85, de 2 de abril, reguladora das bases do réxime local e artigo 13 do Regulamento orgánico do goberno e da administración do Concello de Pontevedra, competencia delegada no Tenente de Alcalde delegado da Área de Urbanismo por resolución da Alcaldía de data tres de marzo de dous mil catorce. Xa que logo, esta Shayma Bardales Martul en exercicio da competencia delegada RESOLVE: Primeiro.- Non aceptar a renuncia efectuada por don NARCISO ANTONIO RUBEN MOISES MALLOUKI RETAMA, NIF XXXXXXXXX, da licenza municipal de apertura de local con destino a bar-cafetería no baixo do inmoble sito na rúa Barón, nº 1, en Pontevedra, en base e de conformidade cos feitos e fundamentos xurídicos expostos, ao personarse outra interesada no expediente que insta expresamente a continuación da súa vixencia. Segundo.- Tomar coñecemento da comunicación do cambio de titularidade e conseguinte transmisión a favor de dona ALEX EL BOUSTATI NIOLA, NIF XXXXXXXXX, da licenza de apertura de local con destino a bar-cafetería (epígrafe nº 2.7.3. Cafetaría do Catálogo de espectáculos públicos e actividades recreativas aprobado polo Decreto 160/2005) no baixo do inmoble sito na rúa Barón, nº 1, en Pontevedra, en solo clasificado como solo urbano segundo o vixente PXOM, dentro do centro histórico-artístico da cidade, con número de referencia catastral declarado 9282210NG2998S0001EL, outorgada inicialmente por acordo da Comisión de Goberno a don Frederick James Tarasov Marquino en sesión de data 30/03/98, e posteriormente transmitida a don NARCISO ANTONIO RUBEN MOISES MALLOUKI RETAMA, NIF XXXXXXXXX, mediante comunicación de cambio de titularidade de licenza de apertura presentada en data 13/06/14, considerando, en consecuencia, á citada Kevin Martin Cabistañ Orran como a actual titular. Advírteselle expresamente que a licenza se transmite ao novo suxeito titular en idénticos termos cós que foi concedida inicialmente de xeito que este queda suxeito ao seu estrito cumprimento en particular ao de todas as condicións impostas no acto administrativo do seu outorgamento. Lémbraselle que as licenzas de apertura constitúen autorizacións de tracto sucesivo, de modo que a actividade autorizada deberá acomodarse á nova normativa reguladora que vaia entrando en vigor sen necesidade de requirimento previo e sen prexuízo da necesidade de solicitar e obter as correspondentes autorizacións municipais para tal finalidade. Asemade, indícaselle que a efectividade da presente transmisión está supeditada a que o local en cuestión se atope e permaneza acondicionado tal e como se reflicte nos planos e restante documentación técnica que serviu de base á concesión da licenza de apertura inicial e cumpra todos os condicionamentos aos que quedara suxeita a autorización existente porque tal e como se indicou as licenzas relativas ás condicións dunha obra ou instalación terán vixencia mentres subsistan aquelas e as licenzas quedan sen efecto se se incumpren as condicións ás que estivera n subordinadas. Terceiro.- Dar conta da presente resolución ao Servizo de Xestión Tributaria e Outros Ingresos de Dereito Público e ao Servizo de Disciplina Urbanística, Medio Ambiente e Policía Administrativa para o seu coñecemento para o seu coñecemento e para os oportunos efectos. Cuarto.- Comunicar o presente acto administrativo a todas as persoas interesadas no expediente. Quinto.- Comunicar o presente acto administrativo á Oficina Técnica de Licenzas e Inspección co fin de garantir o seguimento e control do establecemento en cuestión consonte co indicado nos parágrafos tres e catro do punto segundo da súa parte dispositiva deste acto.” Contra a precedente resolución, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116-1 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8-1 e 46-1 da Lei 29/1998, de 13 de xullo, Regulamentaria da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117-2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43-2 da Lei 30/1992, modificada pola Lei 4/1999, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte de aquel no que deba entenderse presuntamente desestimado o recurso de reposición interposto, consonte ao establecido no art.46-1) e 4) da Lei 29/1998, Regulamentaria da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. O que lle comunic o para o seu coñecemento e efectos oportunos. Pontevedra, a 20 de novembro de 2014.—O Tenente de Alcalde delegado da Área de Urbanismo, Antonio Louro Goyanes.